
Μεταφορά μίας (1) οργανικής θέσης Κλητήρα απάτην 
Πρεσβεία Μανίλα στην Πρεσβεία Αμμάν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 4 του άρθρου 32 του Ν. 2594/98 Κύ¬ 
ρωση ως Κώδικα του σχεδίου νόμου «Οργανισμός του 
Υπουργείου Εξωτερικών» (ΦΕΚ62/τ.Α'/24.3.98). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/τ.Α'), όπως 
προστέθηκε με το άρθρο 27του Ν. 2081/92 (ΦΕΚ 154/τ.Α') 
και τροποποιήθηκε με το άρθρο 1 παρ.2, εδ. α' του Ν. 
2469/97 (ΦΕΚ 38/τ.Α') και το γεγονός ότι από τις διατάξεις 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 


3. Την υπ’ αριθ. 445/2000 γνωμοδότηση του Συμβουλί¬ 
ου της Επικράτειας. 

Μετά από πρόταση του Υπουργού Εξωτερικών, αποφα¬ 
σίζουμε: 

Άρθρο μόνο 

Μεταφέρεται μία (1) οργανική θέση Κλητήρα από την 
Πρεσβεία Μανίλα στην Πρεσβεία Αμμάν. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 27 Νοεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 322 
Οργανισμός του Επιμελητηρίου Καρδίτσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.-Τιςδιατάξειςτου άρθρου 20του Ν. 2503/97«Διοίκη¬ 
ση, Οργάνωση, Στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» 
(ΦΕΚ107/Α). 

2. - Το άρθρο 29ατου Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85) όπως προστέθηκε με το 
άρθρο 27 του Ν. 2081/92 (ΦΕΚ 154/Α/92) και τροποποιήθη¬ 
κε με το άρθρο 1 παραγρ. 2α του Ν. 2469/97 (ΦΕΚ38/Α) και 
το γεγονός ότι από τις διατάξεις του παρόντος διατάγμα¬ 
τος προκαλείται πρόσθετη δαπάνη δρχ. 1.270.000 σε βά¬ 
ρος του προϋπολογισμού του Επιμελητηρίου Καρδίτσας. 

3. -Το Π.Δ. 27/96 «Συγχώνευση τοον Υπουργείων Τουρι¬ 
σμού, Βιομηχανίας - Ενέργειας & Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/96). 

4. - Το Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων τους» (ΦΕΚ 
Α/201/95). 

5. - Την 303/5.5.2000 απόφαση του Προυθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη 
και Μαρία - Ελένη Αποστολάκη» (ΦΕΚ 594/Β/2000). 

6. - Την αρ. ΔΙΔΚ/Φ. 1/2/11187/12.5.2000 απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ630/Β/2000). 

7. - Την αρ. 1039386/441/Α.0006/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ571/Β). 

8. - Την 288/2000 Γνωμοδότηση του Συμβουλίου της 
Επικράτειας, με πρόταση των Υφυπουργών Εσωτερικών, 
Δημόσιας Διοίκησης & Αποκέντρωσης, Οικονομικών και 
Ανάπτυξης, αποφασίζουμε: 

Άρθρο 1 

Αποστολή του Επιμελητηρίου Καρδίτσας 

1. - Το Επιμελητήριο Καρδίτσας, νομικό πρόσωπο δημο¬ 
σίου δικαίου (ΒΔ 554/11.6.1966) (ΦΕΚ 132/Α/29.6.66), 
αποτελεί την υποχρεωτική, αυτοτελή και ανεξάρτητη 
ένωση φυσικών και νομικών προσώπων, που ασκούν 
εμπορική δραστηριότητα στην Περιφέρεια του Νομού 
Καρδίτσας και τελεί υπάτην εποπτείατου Υπουργού Ανά¬ 
πτυξης. 

2. - Σκοπός του Επιμελητηρίου Καρδίτσας, είναι η προ¬ 
στασία και ανάπτυξη του εμπορίου, της βιομηχανίας, της 
βιοτεχνίας και των επαγγελμάτων στην περιφέρεια του, 
μέσα στα πλαίσια των συμφερόντων της Εθνικής Οικονο¬ 
μίας, ως και η εν γένει οικονομική πρόοδος αυτής. Η πα¬ 
ροχή γνωμοδοτικών εισηγήσεων, για κάθε θέμα οικονομι¬ 
κού περιεχομένου, στην πολιτεία, με γνώμονα πάντοτε 
τηνοικονομική ανάπτυξη της περιφέρειαςτου καιτην εξυ¬ 
πηρέτηση του γενικότερου συμφέροντος της εθνικής οι¬ 
κονομίας. Επίσης η παροχή γνωμοδοτικών εισηγήσεων 
και πληροφοριών για κάθε θέμα οικονομικού περιεχομέ¬ 
νου προς τα μέλη του και κάθε ενδιαφερόμενο. 

Άρθρο 2 

Διάρθρωση Υπηρεσιών 

Οι Υπηρεσίες του Επιμελητηρίου Καρδίτσας διαρθρώ¬ 
νονται σε επίπεδο Διεύθυνσης, η οποία συγκροτείται ως 
εξής: 

Α.-Τμήμα Εμποροβιομηχανικών και Επαγγελματοβιοτε- 
χνικών θεμάτων. 

Β.-Τμήμα Διοικητικού - Οικονομικού. 

Γ.- Τμήμα Μητρώου - Μηχανογραφικών Εφαρμογών. 

Άρθρο 3 
Αρμοδιότητες 

Οι αρμοδιότητες της Διεύθυνσης ανάγονται στα παρα¬ 
κάτω θέματα, τα οποία κατανέμονται μεταξύ των Τμημά¬ 
των, ως εξής: 

Α.- ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛ- 
Μ ΑΤΟ ΒIΟΤΕΧΝI ΚΩ Ν ΘΕΜΑΤΩΝ 

Στην αρμοδιότητα του Τμήματος Εμποροβιομηχανικών 
και Επαγγελματοβιοτεχνικών θεμάτων, ανήκουν: 


- Η μελέτη κάθε θέματος που αφορά τη Βιομηχανία, το 
Εμπόριο, τη Βιοτεχνία και τα Επαγγέλματα για την ενά¬ 
σκηση του γνωμοδοτικού έργου του Επιμελητηρίου. 

- Η παρακολούθηση κάθε θέματος που αναφέρεται στο 
εισαγωγικό και εξαγωγικό εμπόριο της χώρας, καθώς και 
στη βιομηχανία της περιφέρειας του Επιμελητηρίου, η 
ενημέρωση των ενδιαφερομένων μελών επί των εκάστοτε 
ισχυουσών διατάξεων και η εισήγηση στις αρμόδιες αρ¬ 
χές για τα παραπάνω θέματα. 

- Η στατιστική παρακολούθηση της εμπορικής και βιο¬ 
μηχανικής κίνησης, η συγκέντρωση και μελέτη όλων των 
στατιστικών στοιχείων των εκδιδομένων από όλες τις αρ¬ 
μόδιες υπηρεσίες, καθώς και η δημοσίευση των στοιχεί¬ 
ων αυτών και των πορισμάτων της μελέτης στο μηνιαίο 
δελτίο του Επιμελητηρίου. 

- Η έρευνα της αγοράς και η μελέτη των προβλημάτων 
του Εμπορίου και της Βιομηχανίας. 

- Η μελέτη, η αντιμετώπιση και παρακολούθηση κάθε 
θέματος που αφορά τα επαγγέλματα και τις βιοτεχνίες 
της περιφέρειαςτου Επιμελητηρίου και η εφαρμογή των 
σχετικών διατάξεων νόμων και κανονιστικών γενικά πρά¬ 
ξεων καθώς και η ενημέρωση των μελών του Επιμελητη¬ 
ρίου επί των εκάστοτε ισχυόντων. 

- Η κατάρτιση προγράμματος επί της πορείας και της 
δραστηριότητας του Επιμελητηρίου ως συμβουλευτικού 
και γνωμοδοτικού οργάνου της πολιτείας και ως φορέα 
ανάπτυξης και προαγωγής των επαγγελμάτων και της 
Βιοτεχνίας, του Εμπορίου και της Βιομηχανίας. 

Η μελέτη και η πρόταση μέτρων για την απλούστευση των 
διαδικασιών που ακολουθεί το Επιμελητήριο με σκοπό την 
αύξηση της παραγωγικότητας και την ταχύτερη εξυπηρέτη¬ 
ση των συναλλασσομένων. Η επιμέλεια της προπαρασκευ- 
ής για συμμετοχή του Επιμελητηρίου σε συνέδρια εσωτερι¬ 
κού και εξωτερικού, καθώς και σε εμπορικές αποστολές. 

- Η οργάνωση εκθεσιακών εκδηλώσεων στο εσωτερικό 
και το εξωτερικό σε συνεργασία με τις αρμόδιες κρατικές 
υπηρεσίες. 

- Καταγραφή των επιτόπιων εμπορικών συνηθειών και 
εμπορικών εθίμων. 

- Η τήρηση ευρετηρίου των εκάστοτε υφισταμένων Σω¬ 
ματείων - Ενώσεων, Ομοσπονδιών, Συνεταιρισμών, κ.λπ. 

- Η επιμέλεια της σύνταξης , έκδοσης και διεκπεραίω¬ 
σης του μηνιαίου Δελτίου του Επιμελητηρίου. 

Β.- ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονο¬ 
μικού, ανήκουν: 

- Ο χειρισμός όλων των θεμάτων υπηρεσιακής κατά¬ 
στασης του προσωπικού. 

- Η επεξεργασία, στοιχείων για την αριθμητική σύνθεση 
και τις αριθμητικές μεταβολές του προσωπικού. 

- Η μέριμνα για τη διακρίβωση των αναγκών εκπαίδευ¬ 
σης του προσωπικού. 

- Η μέριμνα για την εφαρμογή προγραμμάτων εκπαί¬ 
δευσης προσωπικού στο εσωτερικό και εξωτερικό στα 
πλαίσια της ισχύουσας κάθε φορά σχετικής νομοθεσίας. 

- Η μέριμνα για τη διατήρηση και λειτουργία της βιβλιο¬ 
θήκης και τον εμπλουτισμό της με έντυπο υλικό. 

- Η διακίνηση της αλληλογραφίας, δακτυλογράφηση, 
αναπαραγωγή εγγράφων και εντύπων, διεκπεραίωση και 

τήρηση του Γενικού Πρωτοκόλλου των εισερχομένων και 
εξερχόμενων εγγράφων. 

- Η μέριμνα για τη βεβαίωση του γνησίου της υπογρα¬ 
φής του προσωπικού και των πολιτών. 

- Η μέριμνα για την παραλαβή από το Εθνικό Τυπογρα- 
φείοτωνφύλλωντηςΕφημερίδαςτηςΚυβερνήσεωςή άλ¬ 
λων εντύπων και διανομή τους στα αρμόδια γραφεία. 

- Η μέριμνα για τη φύλαξη και καθαρισμό της Υπηρε¬ 
σίας. 

- Η μέριμνα για τη λειτουργίατουτηλεφωνικού κέντρου, 
τηλετύπων και λοιπών μέσων επικοινωνίας. 

- Η μέριμνα για την τήρηση των πρακτικών της Διοικητι¬ 
κής Επιτροπής και του Διοικητικού Συμβουλίου του Επι¬ 
μελητηρίου. 

- Η μέριμνα γιατην κατάρτιση καιτροποποίησητου προ¬ 
ϋπολογισμού του Επιμελητηρίου. 

- Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων του προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. Η μέριμνα για την εκτέλεση 
εργασιών (τυπογραφικών, επισκευής και συντήρησης κτι¬ 
ρίων, εγκαταστάσεων και μηχανημάτων, κ.λπ.). Η μέριμνα 
για την εκποίηση κάθε περιουσιακού στοιχείου. 

- Η μέριμνα για την στέγαση της Υπηρεσίας. 

- Η μέριμνα για την διαχείριση του υλικού της Υπηρε¬ 
σίας. 

Γ.-ΤΜΗΜΑ ΜΗΤΡΩΟΥ- ΜΗΧΑΝΟΓΡΑΦΙΚΩΝ ΕΦΑΡΜΟ¬ 
ΓΩΝ 

Στην αρμοδιότητα του Τμήματος Μητρώου - Μηχανο¬ 
γραφικών Εφαρμογών, ανήκουν: 

- Η τήρηση των μητρώωντων μελώντου Επιμελητηρίου, 
η συνεχής ενημέρωση του, καθώς και η έκδοση σχετικών 
πιστοποιητικών. 

- Η σύνταξη των εκλογικών καταλόγων για την ανάδειξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. Η παραλαβή και έλεγχος δικαιολο- 
γητικών για την έκδοση άδειας Παραγωγού Ασφαλίσεων, 
Ασφαλιστικών Πρακτόρων, Μεσιτών Ασφαλίσεων, Ασφα¬ 
λιστικών Συμβούλων και Συντονιστών Ασφαλιστικών Συμ¬ 
βούλων, καθώς και η τήρηση Ειδικού Μητρώου αυτών. 

- Η έκδοση αδειών Μεσιτών Αστικών Συμβάσεων και τή¬ 
ρηση ειδικού μητρώου αυτών. 

- Η παραλαβή και ο έλεγχος δικαιολογητικών για την εγ¬ 
γραφή στο Ειδικό Μητρώο Εξαγωγέων. 

- Κάθε ενέργεια για την εφαρμογή του Νόμου περί 
Εμπορικών Αντιπροσώπων. 

- Η έκδοση πιστοποιητικών προελεύσεως και βεβαιώσε- 
ως τιμών αυτών. 

Η διενέργεια διαιτησιών, πραγματογνωμοσυνών, δειγ¬ 
ματοληψιών, καθώς και επίλυσης εμπορικών διαφορών, 
σύμφωνα με την ισχύουσα νομοθεσία. 

- Η θεώρηση του ομοίου και γνησίου της υπογραφής 
των μελώντου Επιμελητηρίου. 

- Η πλήρης κάλυψη των μηχανογραφικών αναγκών 
όλων των τμημάτων της Υπηρεσίας από πλευράς ανάλυ¬ 
σης , σχεδίασης προγραμματισμού, τεκμηρίωσης, υλο¬ 


ποίησης των εφαρμογών και σύνταξης Ειδικών Τεχνικών 
Μελετών και Μελετών Σκοπιμότητας. 

Άρθρο 4 

Κατάταξη θέσεων σε Κατηγορίες και Κλάδους 

Οι θέσεις του μονίμου προσωπικού κατά κατηγορίες και 
κλάδους, ορίζονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού θέσεις τρεις (3) 
έκτων οποίων μία (1) θέση στο βαθμό του Διευθυντή και 
δύο (2) στους βαθμούς Δ' - Α'. 

ΚΑΤΗΓΟΡΙΑ ΤΕ 

Κλάδος ΤΕ Πληροφορικής/Ειδικότητας θέση μία (1) 
Πληροφορικής 
στους βαθμούς Δ'- Α' 

ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού θέσεις τέσσερις (4) 
στους βαθμούς Δ' - Α' 

ΚΑΤΗΓΟΡΙΑ ΥΕ 

Κλάδος ΥΕ Επιμελητών θέση μία (1) 

στους βαθμούς Ε' - Β' 

- Μία (1) θέση προσωρινή Καθαρίστριας με σχέση ερ¬ 
γασίας Ιδιωτικού Δικαίου Αορίστου Χρόνου, σύμφωνα με 
τις διατάξεις του Ν. 1746/1988. 

Άρθρο 5 

Προσόντα Διορισμού 

Ως προσόντα διορισμού σε θέσεις μονίμου προσωπι¬ 
κού, ορίζονταιτα κατά ειδικότητα προβλεπόμενα στις δια¬ 
τάξεις του ΠΔ 194/1988 (ΦΕΚ 84/Α/88), όπως τροποποιή¬ 
θηκε με τα ΠΔ 172/1992 (ΦΕΚ 81/Α/1992) και 368/1992 
(ΦΕΚ 186/Α/1992). 

Άρθρο 6 

Προϊστάμενοι Υπηρεσιών 

1. - Της Διεύθυνσης του Επιμελητηρίου Καρδίτσας 
προΐσταται μόνιμος υπάλληλος του Κλάδου ΠΕ Διοικητι¬ 
κού - Οικονομικού. 

2. -Των Τμημάτων του Επιμελητηρίου, πληντου Τμήμα¬ 
τος Μητρώου -Μηχανογραφικών Εφαρμογών, προΐστα- 
νται μόνιμοι υπάλληλοι του Κλάδου ΠΕ Διοικητικού - Οι¬ 
κονομικού και εν ελλείψει του Κλάδου ΔΕ Διοικητικού -Λο¬ 
γιστικού. 

3. - Του Τμήματος Μητρώου - Μηχανογραφικών Εφαρ¬ 
μογών προΐσταται μόνιμος υπάλληλος του Κλάδου ΤΕ 
Πληροφορικής και εν ελλείψει του Κλάδου ΠΕ Διοικητι¬ 
κού - Οικονομικού ή ΔΕ Διοικητικού - Λογιστικού. 

Άρθρο 7 

Μεταβατικές Διατάξεις 

Οι κατά τη δημοσίευση του παρόντος υπάλληλοι του 
Επιμελητηρίου Καρδίτσας, κατατάσσονται αυτοδίκαια σε 
θέσεις αντίστοιχες, κατά κλάδους και κατηγορίες που 
προβλέπονται στο άρθρο 4 του παρόντος. 

Από τη δημοσίευση του παρόντος καταργείται η ΚΥΑ 
199899/12058/71 (ΦΕΚ 823/Β/71) «Περί οργανώσεως των 
Υπηρεσιώντου Εμπορικού και Βιομηχανικού Επιμελητηρίου 
Καρδίτσας», καθώς και κάθε άλλη διάταξη που ρυθμίζει δια¬ 
φορετικά τα θέματα που διέπονται από το παρόν διάταγμα. 

Η ισχύς του παρόντος διατάγματος αρχίζει από την δη¬ 
μοσίευση του στην Εφημερίδα της Κυβερνήσεως. 

Στην Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 23 Νοεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΛΕΩΝ. ΤΖΑΝΗΣ Γ. ΔΡΥΣ 

ΑΝΑΠΤΥΞΗΣ 

Μ. ΑΠΟΣΤΟΛΑΚΗ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 323 

Συμμετοχή του ΤΕΒΕ στις δαπάνες λειτουργίας των 
υπηρεσιών του Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 89του Π. Δ/τος 774/80 « Πε¬ 
ρί κωδικοποιήσεως σε ενιαίο κείμενο των περί Ελεγκτικού 
Συνεδρίου ισχυουσών διατάξεων κ.λπ.» (Α 189). 

2. Τιςδιατάξειςτωνάρθρων23παρ. 1 εδ. στ, 24παρ. 1, 
2εδ. γ καιπαρ. 3 εδ.ε. 26παρ. 1 και 27 παρ. 1 εδ. δ του Ν. 
1558/85 «Κυβέρνηση και Κυβερνητικά Όργανα» (Α 137). 

3. Τις διατάξειςτου Π. Δ/τος 372/95 (Α201). 

4. Τις διατάξειςτου Π. Δ/τος 213/92 (Α 102). 

5. Τις διατάξειςτου άρθρου 29Ατου Ν. 1558/85 (Α 137), 
το οποίο προστέθηκε με το άρθρο 27 του Ν. 2081/92 (Α 
154) και αντικαταστάθηκε από το άρθρο 1 παρ. 2 του Ν. 
2469/97 (Α 38). 

6. Την Φ35/373/99 (2032 Β) κοινή απόφαση των Υπουρ¬ 
γών Εργασίας και Κοινωνικών Ασφαλίσεων, Οικονομικών 
και Δικαιοσύνης. 

7. Τις διατάξεις της παρ. 3 του άρθρου 22 του Ν. 
2362/95 (Α 247). 

8. Την 1039386/441/Α0006/2000 απόφαση του Πρωθυ¬ 
πουργού και του Υπουργού Οικονομικών «Ανάθεση Αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (Β 571). 

9. Την 80027/2000 απόφαση του Πρωθυπουργού και 
Υπουργού Εργασίας και Κοινωνικών Ασφαλίσεων «Ανά¬ 
θεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων» (Β 610). 

10. Το γεγονός ότι από τις διατάξεις του παρόντος επι¬ 
βαρύνεται ο προϋπολογισμός του ΤΕΒΕ για το έτος 2000 
κατά δώδεκα εκατομμύρια (12.000.000) δρχ. Για την κά¬ 
λυψη της ανωτέρω δαπάνης έχει εγγράφει η σχετική πί¬ 
στωση στον προϋπολογισμό του ΤΕΒΕ (Κ.Α. 0261). 

11 .Την 357/2000 γνωμοδότηση του Συμβουλίου της 
Επικράτειας με πρόταση του Υπουργού Δικαιοσύνης και 
των Υφυπουργών Οικονομικών, Εργασίας και Κοινωνικών 
Ασφαλίσεων, αποφασίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στην έδρα του ΤΕΒΕ 
για τη διενέργεια κατασταλτικού ελέγχου των οικονομι¬ 
κών διαχειριστικών χρήσεων των ετών 1992 έως και 1996. 
βαρύνει εξ ολοκλήρου τον προϋπολογισμό του ΤΕΒΕ. 


2. Η δαπάνη της προηγουμένης παραγράφου ορίζεται 
στο ποσό των δώδεκα εκατομμυρίων (12.000.000) δρχ. 

Ο έλεγχος των παραπάνω χρήσεων θα πραγματοποιη¬ 
θεί εντός του 2000. 

Άρθρο 2 

Η ισχύς των διατάξεων του παρόντος αρχίζει από της 
δημοσιεύσεωςτου στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσεων 
αναθέτουμε την δημοσίευση του παρόντος διατάγματος. 

Αθήνα, 24 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΔΡΥΣ Ν. ΦΑΡΜΑΚΗΣ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 324 
Ρύθμιση θεμάτων αστυνομικού προσωπικού 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 4,3 παρ. 4 και 5 παρ. 
3 και 4 του Ν. 2226/1994 «Εισαγωγή, εκπαίδευση και με¬ 
τεκπαίδευση στις Σχολές της Αστυνομικής Ακαδημίας και 
στο Τμήμα Ανθυποπυραγών της Πυροσβεστικής Ακαδη¬ 
μίας και άλλες διατάξεις» (Α' -122). 

2. Τις διατάξεις του άρθρου 11 παρ. 1 εδάφια δ' και στ' 
του Ν. 1481/1984 «Οργανισμός Υπουργείου Δημοσίας 
Τάξης» (Α' -152), όπως το άρθρο 11 αντικαταστάθηκε με 
το άρθρο 1 παρ. 1 του Ν. 1590/1986 (Α'-49). 

3. Τις διατάξεις της παρ. 1 του άρθρου 28 του Ν. 
2800/2000 «Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α' - 41). 

4. Τις διατάξειςτου Π.Δ. 82/1993 «Περιορισμός συναρμο- 
διότητας κατά την έκδοση των κανονιστικών διαταγμάτων 
και αποφάσεων σε θέματα αρμοδιότητος των Υπουργείων 
Προεδρίας της Κυβέρνησης και Δημόσιας Τάξης» (Α' - 36). 

5. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 
προστέθηκε με το άρθρο 27 του Ν. 2081 /1992 (Α' -154) και 
αντικαταστάθηκε με το άρθρο 1 του Ν. 2469/1997 (Α'-38). 

6. Τηναριθμ. 1039386/441/Α0006/21.4.2000 (ΦΕΚ571- 
Β'/21.4.2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

7. Το γεγονός ότι από τις διατάζεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

8. Την υπ’ αριθμ. 418/2000 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1 

Στο τέλος της παρ. 1 του άρθρου 14του Π.Δ. 190/1996 
(Α' -153) προστίθεται εδάφιο ως εξής: 

« Με αιτιολογημένη απόφαση του Αρχηγού της Ελληνι¬ 
κής Αστυνομίας, ύστερα από πρόταση του προϊσταμένου 
τους, μπορεί να αναβάλλεται η εν λόγω μετεκπαίδευση 
των αξιωματικών Υπηρεσιών Ασφαλείας και Αντιμετώπι¬ 
σης Ειδικών Εγκλημάτων Βίας που ασχολούνται με την 
εξιχνίαση υποθέσεων οργανωμένου εγκλήματος και τρο¬ 
μοκρατίας, για χρονικό διάστημα μέχρι δύο (2) ετών, 
εφόσον η απουσία τους από την Υπηρεσία θα προκαλέσει 
ιδιαίτερα σοβαρό πρόβλημα στην αποτελεσματική εκ¬ 
πλήρωση της αποστολής τους». 

Άρθρο 2 

Το άρθρο 17 του Π.Δ. 24/1997 (Α' - 29) αντικαθίσταται 
ως εξής: 

«Άρθρο 17 

Ειδικά τυπικά προσόντα. 

Για την προαγωγή των Αστυνομικών Υποδιευθυντών γε¬ 
νικών καθηκόντων απαιτείται, ως ειδικό τυπικό προσόν, η 
ευδόκιμη αποφοίτησή τους από το Τμήμα Επαγγελματι¬ 
κής Μετεκπαίδευσης Επιτελών - Στελεχών. Όσοι εκ των 
Αστυνόμων Β' κωλύονται, σύμφωνα με τις διατάξεις των 
άρθρων 14 παράγραφοι 1,3, 4 και 20 παράγραφος 1 του 
Π.Δ. 190/1996 (Α' -153), καλούνται να φοιτήσουν στο εν 
λόγω Τμήμα στην επόμενη μετά την άρση του κωλύματος 
εκπαιδευτική σειρά, ανεξαρτήτως της τυχόν προαγωγής 
τους στον επόμενο βαθμό». 

Άρθρο 3 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 23 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

-♦- 

ΑΠΟΦΑΣΕΙΣ 

(5) 

Πράξη Συμβουλίου Νομισματικής Πολιτικής 
(Αριθμ. 41/23.11.2000) 

Μεταβατικές διατάξεις σχετικά με την προσαρμογή του 
συστήματος υποχρεωτικών καταθέσεων προς το σύ¬ 
στημα που εφαρμόζει η Ευρωπαϊκή Κεντρική Τράπεζα. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Το Καταστατικό της Τράπεζας της Ελλάδος (άρθρα 
35Α, 55 αριθμός 21 και55Β). 

β) Την Πράξη ΣΝΠ 37/30.6.2000 με την οποία καθορί¬ 


στηκε το σύστημα των υποχρεωτικών καταθέσεων των 
τραπεζών στην Τράπεζα της Ελλάδος. 

γ) Τον Κανονισμό (ΕΚ) 2531/1998 του Συμβουλίου σχε¬ 
τικά με την εφαρμογή ελάχιστων αποθεματικών από την 
Ευρωπαϊκή Κεντρική Τράπεζα. 

δ) Τον Κανονισμό (ΕΚ) 2532/1998 του Συμβουλίου σχε¬ 
τικά με τις εξουσίες της Ευρωπαϊκής Κεντρικής Τράπεζας 
για επιβολή κυρώσεων. 

ε) Τους Κανονισμούς (ΕΚ) 2818/1998 και 1921/2000 της 
Ευρωπαϊκής Κεντρικής Τράπεζας, που αφορούν την 
εφαρμογή των υποχρεωτικών καταθέσεων (υποχρεωτι¬ 
κών ελάχιστων αποθεματικών) στο ευρωσύστημα 
(ΕΚΤ/1998/15 και ΕΚΤ/2000/8). 

στ) Τον Κανονισμό (ΕΚ) 2819/1998 της Ευρωπαϊκής Κε¬ 
ντρικής Τράπεζας σχετικά με τον ενοποιημένο ισολογι¬ 
σμό του τομέα των νομισματικών χρηματοπιστωτικών 
ιδρυμάτων (ΕΚΤ/1998/16). 

ζ) Τον Κανονισμό της Ευρωπαϊκής Κεντρικής Τράπεζας 
ΕΚΤ/2000/11 σχετικά με τις μεταβατικές διατάξεις εφαρ¬ 
μογής των υποχρεωτικών καταθέσεων (υποχρεωτικών 
ελάχιστων αποθεματικών) από ελληνικά πιστωτικά ιδρύ¬ 
ματα ο οποίος τίθεται σε ισχύ από 1.1.2001. 

η) Την σκοπιμότητα ομαλής μετάβασης στο σύστημα 
των υποχρεωτικών καταθέσεων (υποχρεωτικών ελάχι¬ 
στων αποθεματικών) που εφαρμόζει η Ευρωπαϊκή Κεντρι¬ 
κή Τράπεζα, αποφάσισε τα ακόλουθα: 

1. Τροποποιείται η παράγρ. 1, Κεφ. Δ της Πράξης ΣΝΠ 
37/30.6.2000 και ορίζεται η 31 Δεκεμβρίου 2000 ως ημε¬ 
ρομηνία λήξης της περιόδου τήρησης των υποχρεωτικών 
καταθέσεων των τραπεζών στην Τράπεζα της Ελλάδος 
που αρχίζει στις 24 Νοεμβρίου 2000. 

2. Από την 1η Ιανουάριου 2001 καταργούνται οι διατά¬ 
ξεις των Κεφ. Α, Β, Γ, Δ, ΣΤ και Ζ της Πράξης ΣΝΠ 
37/30.6.2000. 

Διευκρινίζεται ότι από την 1 η Ιανουάριου 2001 και εφεξής 
οι υποχρεωτικές καταθέσεις (υποχρεωτικά ελάχιστα απο- 
θεματικά) των πιστωτικών ιδρυμάτων που είναι εγκατεστη¬ 
μένα στην Ελλάδα διέπονται από τις γενικές διατάξεις των 
Κανονισμών (ΕΚ) 2818/1998 και 2819/1998 της Ευρωπαϊ¬ 
κής Κεντρικής Τράπεζας (ΕΚΤ/1998/15 και ΕΚΤ/1998/16), 
όπως τροποποιήθηκαν με τον Κανονισμό (ΕΚ) 1921/2000 
της Ευρωπαϊκής Κεντρικής Τράπεζας (ΕΚΤ/2000/8), και 
από τις μεταβατικές διατάξεις του Κανονισμού της Ευρω¬ 
παϊκής Κεντρικής Τράπεζας ΕΚΤ/2000/11. 

Διευκρινίζεται ομοίως ότι από την 1η Ιανουάριου 2001 
και εφεξής, σε περίπτωση μη τήρησης των υποχρεώσεων 
των πιστωτικών ιδρυμάτων σχετικά με τις υποχρεωτικές 
καταθέσεις, επιβάλλονται κυρώσεις σύμφωνα με τις δια¬ 
τάξεις του άρθρων 55 αριθμός 21 και55Βτου Καταστατι¬ 
κού της Τ ράπεζας της Ελλάδος. 

Ο υπολογισμός των υποχρεωτικών καταθέσεων κατά 
την περίοδο τήρησης 1η Ιανουάριου-23 Ιανουάριου 2001 
θα γίνει με βάση τα υπόλοιπα της 30ης Νοεμβρίου 2000. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού . 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως (Τεύχος Α'). 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 
Τα Μέλη 

Π. ΘΩΜΟΠΟΥΛΟΣ, Β. ΔΡΟΥΚΟΠΟΥΛΟΣ, 

Α. ΜΑΝΤΖΑΒΙΝΟΣ, Ν. ΠΑΛΑΙΟΚΡΑΣΣΑΣ 

( 6 ) 

Πράξη Συμβουλίου Νομισματικής Πολιτικής 
(Αριθμ. 42/28.11.2000) 

Μείωση των βασικών επιτοκίων της Τράπεζας της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Το άρθρο 35Α του Καταστατικού της Τράπεζας της 
Ελλάδος. 

β) Την Πράξη ΣΝΠ 32/7.3.2000, κεφ. II παραγρ. Α και Β, 
που αφορά τις πάγιες διευκολύνσεις της Τράπεζας της 
Ελλάδος προς τα πιστωτικά ιδρύματα. 

γ) Τη σκοπιμότητα βαθμιαίας προσαρμογής των επιτο¬ 
κίων ενόψειτης ένταξης της Ελλάδος στη ζώνη του ευρώ 
από 1 Ιανουάριου 2001, η οποία απαιτεί την πλήρη σύ¬ 
γκλιση των επιτοκίων της Τ ράπεζας της Ελλάδος προς τα 
αντίστοιχα επιτόκια της Ευρωπαϊκής Κεντρικής Τράπε¬ 
ζας, αποφάσισε τα εξής: 

1. Το επιτόκιο οριακής χρηματοδότησης των πιστωτι¬ 
κών ιδρυμάτων απάτην Τράπεζα της Ελλάδος έναντι ενε¬ 
χύρου τίτλωντου Ελληνικού Δημοσίου, ορίζεται σε 7,25% 
από 7,75% ετησίως. 

2. Το επιτόκιο της πάγιας διευκόλυνσης αποδοχής κα¬ 
ταθέσεων των πιστωτικών ιδρυμάτων από την Τράπεζα 
της Ελλάδος ορίζεται σε 5,5% από 6% ετησίως. 

Οι διατάξεις της παρούσας Πράξης ισχύουν από τηνΤε- 
τάρτη 29 Νοεμβρίου 2000 και εφεξής. 


Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως (Τεύχος Α'). 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 
Τα Μέλη 

Ν. ΓΚΑΡΓΚΑΝΑΣ, Β. ΔΡΟΥΚΟΠΟΥΛΟΣ, 

Α. ΜΑΝΤΖΑΒΙΝΟΣ, Ν. ΠΑΛΑΙΟΚΡΑΣΣΑΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 249/9.11.2000/τεύχος Α' όπου δημοσιεύθηκε ο 
υπ’ αριθμ. 145/2000 Κανονισμός της Ιεράς Συνόδου γίνε¬ 
ται η κατωτέρω διόρθωση σφαλμάτων: 

α. Εις το άρθρον 1, αντί «συγκροτουμένης υπό τον Μα¬ 
καριότατου Αρχιεπισκόπου...» τίθεται «συγκροτουμένης 
υπάτου Μακαριωτάτου Αρχιεπισκόπου...». 

β. Εις το άρθρον 2, αντί «αντικαθίστανται δια της φρά- 
σεως...», τίθεται «αντικαθίσταται δια της φράσεως...». 

γ. Εις το άρθρον 1, αντί «νπό της Ιεράς Συνόδου.» τί¬ 

θεται το ορθόν «υπό της Ιεράς Συνόδου...... 

(Από την Ιερά Σύνοδο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΐ. 0 τ 

Θ-ΙΤΙ3Ν: \Λ/θ&ΓΠ35ΐθΤ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































